jkorsvik/nowiki_second_scrape_merged huggingface dataset:
Ivar Kleiven

Ivar Kleiven (født 10. juli 1854, død 19. februar 1934) var lokalhistoriker og folkeminnesamler fra Vågå. Han var odelsgutt, og overtok farsgården Søre Kleivi på Lalm. Fra 1893 til 1910 drev han sammen med moren også Kleivsetra som sommerpensjonat. Han gikk på Seljord folkehøgskole skoleåret 1885–86, og drev kveldsskole i hjembygda fra 1886. Han satt i herredsstyret fra 1888 til 1905, og var varamann til Stortinget for Venstre fra 1900 til 1903.
Kleivens viktigste innsats var som forfatter av en serie bøker med fellestittelen  Gamal bondekultur i Gudbrandsdalen, alle skrevet på stilren og uttrykksfull gudbrandsdalsdialekt. Han ble i 1909 statsstipendiat for sitt bygdehistoriske arbeid. 
Hans korrespondanse med redaktør Kristian Prestgard er publisert i boken Heime og ute. Brevskifte mellom Ivar Kleiven og Kristian Prestgard 1886-1932, utgitt av G. Harildstad og K. Kruken (Oslo 2017). Han var aktiv i målbevegelsen og "mållaget Ivar Kleiven" (lokallag i Vågå) er oppkalt etter han. 


== Verker ==
Segner fraa Vaagaa (1894)
I Heimegrendi. Minne fraa Seksti-Aarom (1908, ny utgaver 1949 og 2004)
I gamle Daagaa. Forteljingo og Bygda-Minne fraa Vaagaa (1908, utvidet utgave av Segner fraa Vaagaa). Nye opplag 1944 og 1977. Ny utgave 2020.
Gamal bondekultur i Gudbrandsdalen. Lom og Skjaak (1915)
Gamal bondekultur i Gudbrandsdalen. Lesja og Dovre (1923)
Gamal bondekultur i Gudbrandsdalen. Østre og Vestre Gausdal (1926)
Gamal bondekultur i Gudbrandsdalen. Ringbu (1928)
Gamal bondekultur i Gudbrandsdalen. Fronsbygdin (1930)
Fraa Skotteaare (1935)
Elvesøg (1937)
Artiklar av Ivar Kleiven. Målbruken hans. Bibliografi (1991)
Frå barndomen (1993)
Brev til Decorah-Posten (1994)
Heime og ute. Brevskifte mellom Ivar Kleiven og Kristian Prestgard 1886-1932 (2017)Om KleivenHalvard Grude Forfang: Ivar Kleiven 1854–1934 (1945)
Halvard Bjørkvik: «Ivar Kleiven» i Norsk biografisk leksikon, 2. utg.


== Eksterne lenker ==
(no) Digitalt tilgjengelig innhold hos Nasjonalbiblioteket: bøker av Ivar Kleiven, bøker om Ivar Kleiven
Målsaken

Målsaken handler om en norsk nasjonal-kulturell kamp for et norsk skriftspråk og en særnorsk kultur.


== Introduksjon ==
Målsaken har vært uttrykk for et konkurrerende riksbegrep i Norge siden midten av 1800-tallet. Landsmålet eller nynorsken var et nasjonsbyggingsprogram i opposisjon til danskenes kulturelle dominans. Det ble en viktig del av en nasjonal og demokratisk venstretradisjon med sterk støtte i organisasjonssamfunnet. På terskelen til unionsoppløsningen sto målsaken i en kulturell og nasjonal kampsituasjon. Likevel var den ikke bare en nasjonal-kulturell, men også en sosial og geografisk kamp.


== Se også ==
Riksmålsbevegelsen
Målbevegelsen
Bokmål
Ivar Aasen
Norsk språk
Samnorsk


== Kilder ==
«målsak», fra Store norske leksikon
John Aloisi

John Aloisi (født 5. februar 1976 i Adelaide) er en australsk fotballtrener og tidligere fotballspiller som er hovedtrener for den australske klubben Brisbane Roar FC. Han spilte sist for Melbourne Heart (2010–2011) og for Australias landslag fra 1997 til 2008. 
Aloisi begynte karrieren i 1991 i den australske klubben Adelaide City. Han debuterte i den australske ligaen som 15-åring. I 1992, da han var 16, begynte han på en etter hvert omflakkende profftilværelse i Europa. Aloisi var med i Australias tropp under VM 2006 i Tyskland, og scoret lagets tredje mål i åpningskampen mot Japan.


== Referanser ==


== Eksterne lenker ==
(en) John Aloisi – Olympedia 
(en) John Aloisi – Sports-Reference (OL-resultater – arkivert) 
(en) John Aloisi – Australian Olympic Committee 
(en) John Aloisi – FIFA 
(en) John Aloisi – Transfermarkt 
(en) John Aloisi – Transfermarkt (manager) 
(en) John Aloisi – national-football-teams.com 
(en) John Aloisi – Soccerbase.com 
(en) John Aloisi – FootballDatabase.eu 
(en) John Aloisi – FBref
Girolamo Frescobaldi

Girolamo Frescobaldi (født september 1583 i Ferrara i Italia, død 1. mars 1643 i Roma) var en italiensk komponist og musiker. Han var en av de mest innflytelsesrike komponister for klaviaturinstrumenter i renessansen og tidlig barokk. Fra 1608 til sin død var han organist i Peterskirken i Roma. 
Hans mest kjente verk er Fiori Musicali (1635) – Musikalske blomster, orgelmusikk til bruk i messen. Johann Sebastian Bach hadde en kopi av dette verket. 
Johann Jakob Froberger (1616–1667) var elev av Frescobaldi. 
Louis Couperin, Georg Böhm, Dietrich Buxtehude, Johann Sebastian Bach og Johann Pachelbel er komponister som gjennom Froberger har blitt påvirket av Frescobaldi. Påvirkningen går helt til vår egen tid, György Ligeti (1926–2006) skrev i 1951 en ricercar han kalte Ommagio a Girolamo Frescobaldi.


== Referanser ==


== Eksterne lenker ==
(en) Girolamo Frescobaldi – kategori av bilder, video eller lyd på Commons 
(en) Girolamo Frescobaldi på Internet Movie Database 
(en) Girolamo Frescobaldi på AllMovie 
(en) Girolamo Frescobaldi på Discogs 
(en) Girolamo Frescobaldi på MusicBrainz 
(en) Girolamo Frescobaldi på Spotify 
(en) Girolamo Frescobaldi på AllMusic 
(en) Fritt tilgjengelige noter av Girolamo Frescobaldi i International Music Score Library Project
Nebo

Nebo eller Nabu var en gud i Mesopotamia som omtales som visdommens og skrivekunstens gud. Trolig var han en vestsemittisk gud som folk i Mesopotamia etterhvert tok opp. Han ses gjerne på som sønn av Marduk og Sarpanitu, men man hadde kanskje også andre forestillinger om hans slektskap. Han sies å ha vært gift med gudinnen Tashmetu.
I babylonsk overlevering ble han også betegnet som «underverdenens nattlige sol» og i Borsippa som «kronens bærer». Som maktens gud gav han kongene deres septer.


== Utenfor Mesopotamia ==
Nabu er nevnt i Nevi'im i Tanakh som Nebo (bibelsk hebraisk: נבו) i Jesaja 46,1.

«Bel kneler, og Nebo faller, bildene dere bar på, løftes opp og lastes på trette dyr og fe.»Som visdommens og skrivekunstens gud ble han blant grekerne likestilt med enten Apollo eller Hermes, sistnevnte senere av romerne med deres egen guddom Merkur.


== Etymologi ==
Det akkadiske "nabû" tolkes i retning av "å annonsere, profetere, utsi", knyttet til den semittiske roten N-B; som samstemmer med gammelsyrisk ܢܒܝܐ(nvīyā), arabisk نبي (nabiyy), og hebraisk נביא (naví), som alle innebærer betydningen "Profet"[1].


== Litteratur ==
Helmut Freydank o.a.: Lexikon Alter Orient. Ägypten * Indien * China * Vorderasien. VMA-Verlag, Wiesbaden 1997, ISBN 3-928127-40-3
Brigitte Groneberg: Die Götter des Zweistromlandes. Kulte, Mythen, Epen. Artemis & Winkler, Stuttgart 2004, ISBN 3-7608-2306-8
Johannes Pinckert: Hymnen und Gebete an Nebo (= Leipziger Semitistische Studien. bind 3, hefte 4). Hinrichs, Leipzig 1920. (Dissertasjon, Universität Leipzig, 1907); Unveränderter Nachdruck der Ausgabe, Zentralantiquariat der DDR, Leipzig 1968.
F. A. M. Wiggermann: «Nin-gišzida». I: Dietz-Otto Edzard o.a. (utg.): Reallexikon der Assyriologie und vorderasiatischen Archäologie. Band 9: Nab – Nuzi. de Gruyter, Berlin 1998–2001, ISBN 3-11-017296-8, s. 368–373.
Múm

Múm (uttales «moom») er en eksperimentell musikkgruppe fra Island. Musikken deres karakteriseres av myke vokaler, elektroniske effekter og diverse tradisjonelle instrumenter.
Bandet ble startet i 1997. De opprinnelige medlemmene var Gunnar Örn Tynes, Örvar Þóreyjarson Smárason og tvillingsøstrene Gyða og Kristín Anna Valtýsdóttir. I 2002 forlot Gyða bandet for å fortsette med studier i Reykjavík.


== Eksterne lenker ==
(en) Offisielt nettsted 
(en) Múm på Discogs 
(en) Múm på MusicBrainz 
(en) Múm på SoundCloud 
(en) Múm på Spotify 
(en) Múm på Songkick 
(en) Múm på Last.fm 
(en) Múm på AllMusic
Ricky Wilson

Ricky Wilson (født 19. januar 1978 i Keighley, West Yorkshire, England) er vokalisten i det engelske indiebandet Kaiser Chiefs.


== Referanser ==


== Eksterne lenker ==
(en) Ricky Wilson – kategori av bilder, video eller lyd på Commons 
(en) Ricky Wilson på Internet Movie Database 
(en) Ricky Wilson hos The Movie Database 
(en) Ricky Wilson på Discogs 
(en) Ricky Wilson på MusicBrainz 
(en) Ricky Wilson på Spotify 
(en) Ricky Wilson på AllMusic 
Ricky Wilson på Twitter 
Ricky Wilson på Facebook 
Ricky Wilson på Instagram
Med Roald Amundsens Nordpolsekspedition til første vinterkvarter

Med Roald Amundsens nordpolsekspedisjon til første vinterkvarter er en norsk dokumentarfilm fra 1923. Regien var ved  Reidar Lund.  
Den 3. juni 1922 går Roald Amundsens polarskip «Maud» fra Seattle i USA. Amundsen har startet en ny oppdagelsesreise. Reisens mål er Nordpolen. Ekspedisjonens siktemål var både å la skipet drive over polhavet og samtidig utføre en hasardiøs nordpolflygning. Eksotiske landskap, strabaser og heltemot var ingrediensene i filmen som er filmet av Reidar Lund.
Filmen har en varighet på ca. 63 minutter.


== Referanser ==


== Eksterne lenker ==
(en) Med Roald Amundsens Nordpolsekspedition til første vinterkvarter på Internet Movie Database 
(no) Med Roald Amundsens Nordpolsekspedition til første vinterkvarter i Nasjonalbibliotekets filmografi
Amiina

Amiina (tidligere Amína) er en islandsk kvartett bestående av Hildur Ársælsdóttir, Edda Rún Ólafsdóttir, Maria Huld Markan Sigfúsdóttir og Sólrún Sumarliðadóttir. De opptrer ofte live og de har vært i studio med Sigur Rós.
Bandet er kjent for sin unike bruk av forskjellige instrumenter i liveopptredene sine. For Sigur Rós har de først og fremst vært strykekvartett, blant annet på albumene ( ) og Takk....


== Eksterne lenker ==
(en) Offisielt nettsted 
(en) Amiina – kategori av bilder, video eller lyd på Commons 
(en) Amiina på Internet Movie Database 
(en) Amiina på Discogs 
(en) Amiina på MusicBrainz 
(en) Amiina på SoundCloud 
(en) Amiina på Spotify 
(en) Amiina på Last.fm 
(en) Amiina på AllMusic
Million Dollar Baby

Million Dollar Baby er en amerikansk film fra 2004 regissert av Clint Eastwood.


== Handling ==
Clint Eastwood spiller den aldrende boksetreneren «Frankie Dunn» som for lenge siden har mistet kontakten med sin datter. Hans eneste venn og tidligere elev «Eddie "Scrap" Dupris» (spilt av Morgan Freeman) hjelper ham med å drive den slitte treningslokalen «Hit Pit». «Frankie» har dårlig samvitighet for at han ikke stoppet boksekarrieren til «Eddie» i tide, hans ene øye gikk tapt i hans siste kamp. 
En dag kommer «Maggie Fitzgerald» (Hilary Swank) inn i treningslokalet. Hun er 31 år, kommer fra en fattig familie og har hele tiden fått høre at hun er «white trash» og ikke duger til noe. Men hun er sta og har bestemt seg for å bli en fremgangsrik bokser, og hun vil ha den mutte «Frankie» som sin trener. Han vegrer seg først og mener hun er for gammel og dessuten har han kun trenet mannfolk tidligere. Men «Maggie» er sta og til slutt går han med på det. «Maggie» viser seg å være en naturtalent og er fokusert på oppgaven og gjør fremskritt. De trives sammen og «Maggie» blir som en ny datter for «Frankie», et substittutt for den datteren som han har mistet.


== Rolleliste ==


== Om filmen ==
Handlingen er basert på noveller av forfatteren F.X. Toole.


=== Priser ===
Filmen vant fire Oscar og var nominert til ytterligere tre. Den vant følgende kategorier:

Beste Film
Beste Regi (Clint Eastwood)
Beste kvinnelige hovedrolle (Hilary Swank)
Beste mannlige birolle (Morgan Freeman}Den vant også to Golden Globe.


== Eksterne lenker ==
(en) Million Dollar Baby på Internet Movie Database 
(no) Million Dollar Baby hos Filmfront 
(sv) Million Dollar Baby i Svensk Filmdatabas 
(da) Million Dollar Baby i Danmark Nationale Filminstitut 
(fr) Million Dollar Baby på Allociné 
(nl) Million Dollar Baby på MovieMeter 
(en) Million Dollar Baby på AllMovie 
(en) Million Dollar Baby på Turner Classic Movies 
(en) Million Dollar Baby på Rotten Tomatoes 
(en) Million Dollar Baby på Metacritic 
'Baby' plot twist angers activists - artikkel i Newsday om kritikk mot filmen
Under Polarkredsens Himmel

Under Polarkredsens Himmel (undertittel «Med Professor Holtedahl's Ekspedisjon til Novaja Semlja») er en norsk dokumentarfilm fra 1921 som forteller om professor Holtedahls ekspedisjon til Novaja Semlja. Filmfotograf var Reidar Lund.


== Eksterne lenker ==
(en) Under Polarkredsens himmel på Internet Movie Database 
(no) Under Polarkredsens himmel i Nasjonalbibliotekets filmografi 
(no) Under Polarkredsens himmel hos Filmfront
Charles J. Haughey

Charles James Haughey (født 16. september 1925, død 13. juni 2006) var en irsk politiker for partiet Fianna Fáil og var tre ganger taoiseach (statsminister). Han døde etter lengre tids sykdom av kreft.


== Referanser ==


== Eksterne lenker ==
(en-IE) Offisielt nettsted 
(en) Charles Haughey – kategori av bilder, video eller lyd på Commons 
(en) Charles J. Haughey hos Oireachtas, Irlands parlament
Berggylt

Berggylt (Labrus bergylta) er en saltvannsfisk i leppefiskfamilien. I Norge lever den langs kysten opp til Trondheimsfjorden, spredt nord for Bergen, og kan bli inntil 6 kilogram og 25 år gammel. Navnet kommer fra det norrøne ordet gylta, som betyr hunngris.  


== Beskrivelse ==
Berggylten er en leppefisk og har en kraftig leppe som er karakteristisk for familien. Et annet karaktertrekk er ryggfinnen som består av piggstråler. Skinnet er mørkebrunt til grønt.


== Biotop og levesett ==
Berggylten lever i kyststrøk, og for det meste langs bratte fjellsider eller brygger. Det henger sammen med berggyltens kosthold, som består av krepsdyr og muslinger.
Den tar også lakselus, noe som gjør den nyttig til biologisk kontroll i fiskeoppdrett.


== Referanser ==


== Litteratur ==
Torsvik, Mortensen, Nedreaas (red.) Fiskeribiologi ISBN 82-529-1720-8


== Eksterne lenker ==
(en) berggylte – oversikt og omtale av artene i WORMS-databasen 
(en) berggylte i Encyclopedia of Life 
(en) berggylte i Global Biodiversity Information Facility 
(no) berggylte hos Artsdatabanken 
(sv) berggylte hos Dyntaxa 
(en) berggylte hos FishBase 
(en) berggylte hos ITIS 
(en) berggylte hos NCBI 
(en) Kategori:Labrus bergylta – bilder, video eller lyd på Wikimedia Commons 
(en) Labrus bergylta – galleri av bilder, video eller lyd på Wikimedia Commons 
Labrus bergylta – detaljert informasjon på Wikispecies
Småvilt

Småvilt er et samlebegrep som brukes for å beskrive jaktbare, mindre, ville placentale pattedyr og fugler som en gruppe, i motsenting til storvilt. Småvilt kan også defineres som alle viltarter som ikke kommer inn under definisjonen på storvilt, unntatt jerv.
 
I Norge omfatter begrepet dyr som er mindre enn et rådyr, en art som i seg selv regnes som storvilt. Eksempler på småvilt er rødrev, hare, kanin, mår, røyskatt, ekorn, storfugl, orrfugl og rype. I varmere strøk kan man også kalle mer eksotiske pelsdyr for småvilt.
Småvilt jaktes ofte med såkalte småvilthunder av støvertypen. Dette er typisk hunder med spesielt godt utviklet luktesans og gode sporingsevner.


== Se også ==
Storvilt
Pelsvilt
Jakt


== Referanser ==
Sensation

Sensation er et house-party som første gang ble arrangert i Amsterdam, Nederland i år 2000. I 2011 tok Sensation for første gang turen til Norge, og Telenor Arena i Bærum. Arrangøren er det nederlandske firmaet ID&T.


== Historie ==
Sensation ble grunnlagt av nederlenderen Duncan Stutterheim og ID&T. Sensation startet tregt i 2000 med et event som ikke hadde kleskode og som trakk 20 000 gjester. Året etter var det planlagt et tilsvarende show, men da broren av grunnleggeren, Miles, døde i en bilulykke ønsket Duncan at alle gjestene skulle gå i hvite klær. Det kom dobbelt så mange gjester i 2001 og nærmere 80 prosent av alle gjestene hadde kledd seg i hvitt. Det er dette eventet som er opphavet til slik det kjennes i dag.


=== Sensation White og Black ===
I 2002 ble Sensation delt i to forskjellige kategorier; Sensation White og Sensation Black. Sensation White skulle være selskapet hvor alle skulle gå kledd i hvitt og musikksjangeren skulle være trance og house. Sensation Black var den strake motsetning hvor alle gikk i sorte klær og musikken var hardstyle og hardcore. White var uten tvil mest populært og 40 000 billetter kunne bli solgt ut på bare et par timer. Black var derimot ikke like populært og det tok som regel svært lang tid før eventet ble utsolgt. I 2006 startet ID&T Sensation International for å kunne holde kopier av Sensation White i andre land. Året etter ble BLACK skilt ut fra Sensation.


== Nåtid ==
Sensation blir holdt den første helgen i juli, men billettene blir lagt ut for salg tidlig på våren. Sensation er ment som et show og publikumet får derfor ikke vite hvilke artister som skal opptre før etter det er utsolgt. Hvert år er det et nytt tema for arrangementet, og premieren er i Amsterdam. 14. april ble Sensation kåret til «Best club event» i Danmark til tross for at interessen var laber.


== Referanser ==


== Eksterne lenker ==
Offisiell nettside for Sensation
ID&T
Sierra Maestra

Sierra Maestra er den største fjellkjeden på Cuba. Den ligger sørøst på øya og omfatter provinsene Santiago de Cuba, Guantánamo og Granma. Før revolusjonen i 1959 var disse provinsene – inklusive provinsene Las Tunas og Holguín samlet i en større provins under navnet Oriente. En arm av Sierra Maestra går også inn i provinsen Holguín og kalles der Sierra Cristal. 
Høyeste fjell i Sierra Maestra er Pico Turquino (1975 moh.) som også er det høyeste fjellet på Cuba. 
Så godt som hele fjellkjeden er skogkledt og vegetasjonen er ofte like tett som i hvilken som helst tropisk jungel. Fjell- og åssider er noen steder gjennomskåret av elvedaler og kløfter forårsaket av erosjon og tropiske regnskyll gjennom mange tusen år. Framkommeligheten er derfor sterkt varierende.  
Sierra Maestra var åstedet for en av de største historiske hendelser i nyere cubansk historie. Det var i dette området at Fidel Castro, Che Guevara og mange flere søkte tilflukt fra Fulgencio Batistas tropper i desember 1956, og det var fra nettopp disse fjellene at disse rebellene skapte en geriljahær som felte Batista 1. januar 1959. 


== Se også ==
Granma
Eulogio Cantillo


== Regionoversikt ==
Verners lov

Verners lov, formulert av Karl Verner i 1875, beskriver en historisk lydforskyvning i urgermansk språk: Når de ustemte konsonantene *f, *þ, *s og *χ umiddlerbart fulgte en trykksvak stavelse i samme ord, ble de til de tilsvarende stemte konsonantene *b, *d, *z og *g.
Da Grimms lov ble oppdaget, ble det observert en merkelig uregelmessighet. De indoeuropeiske ustemte lukkelydene *p, *t og *k skulle etter Grimms lov ha blitt til urgermansk *f, *þ (dental frikativ) og *χ (velar frikativ). Det syntes imidlertid å forekomme en lang rekke ord, hvor latin, gresk, sanskrit, baltisk og slavisk garanterte indoeuropeisk *p, *t eller *k, men de germanske språkene likevel hadde en stemt frikativ (*b, *đ eller *g).
Karl Verner observerte at de tilsynelatende uventede stemte frikativene bare forekom hvor de ikke sto i begynnelsen av ordet, og hvor vokalen foran dem var trykklett i indoeuropeisk. Dette er altså Verners lov: indoeuropeisk *p, *t, *k, *s, som regelmessig skulle utvikle seg til ustemt f, þ, k, s, blir i stedet til stemt b, d, g, z hvis den forutgående vokalen ikke var trykksterk i indoeuropeisk.


== Eksempler ==
p > b: f.eks. gresk hypér (ὑπέρ), sanskrit upári  = tysk über, gresk heptá (ἑπτά), sanskrit saptá = gotisk sibun, tysk sieben.
t > d: f.eks. gresk patér (πατήρ), sanskrit pitár- = gotisk fadar, tysk Vater (med regelmessig *d > t) mot gresk phrátor (φράτωρ), vedisk bhrā́tar- = gotisk brōþar, ty. Bruder (med regelmessig *þ > d).
k > g: f.eks. gresk makrós (μακρός) 'lang' = tysk, norsk mager mot gresk dákry (δάκρυ) 'tåre' = norsk tåre, tysk Zähre, eng. tear.
s > z: f.eks. sanskrit áyas 'metal' (jf. latin aes 'kobber') = gotisk aiz,  gammelnorsk eir (herav irr), tysk ehern 'bronze-', engelsk ore 'malm'


== Se også ==
Grimms lov
Hobbiten: Femhærerslaget

Hobbiten: Femhærerslaget er en amerikansk-newzealandsk fantasyfilm fra 2014 regissert av Peter Jackson. Femhærerslaget er den  siste filmen i trilogeen om Hobbiten. Den er basert på Tolkiens roman Hobbiten.
Den fikk blandet mottakelse fra anmelderne, men ble meget populær.
Femhærerslaget etterfulgte Smaugs ødemark.


== Handling ==
Etter at dragen Smaug forlater Lonely Mountain, aner innbyggerne i Laketown at fare er på vei. Dverger, alver, mennesker og orker går dermed til krig. Bilbo ser at Thorin er i ferd med å bli gal, og prøver å hjelpe ham. Imens blir Gandalf reddet fra Necromancer, og de som redder ham innser hvem Necromancer egentlig er.


== Om filmen ==


=== Popularitet og økonomi ===
Femhærslaget innbrakte 956 millioner dollar på verdensbasis, hvorav 255 millioner i USA alene. Den ble den nest mest innbringende filmen på verdensbasis i 2014 (kun forbigått av Transformers: Age of Extinction). Den innbrakte omtrent like mye som Smaugs ødemark (958 millioner dollar), men mindre enn En uventet reise (1,02 mrd dollar).Den kan nevnes at den innbrakte ytterligere $77,6 millioner på DVD-salg i USA i løpet av 2015.
Produksjonskostnadene er estimert til $300 millioner.


=== Anmelderne ===
Den fikk blandet mottakelse av anmelderne, noe som gjenspeiles i at den har oppnådd 59 % på Rotten Tomatoes. Til sammenligning har En uventet reise fått 65 % og Smaugs ødemark 74 %.Aftenposten og VG gav den terningkast fem, Filmpolitiet og Bergens Tidene gav den fire, mens Dagbladet gav den to.


=== Priser ===
Den ble belønnet med to Saturn Awards, blant annet i klassen beste fantasyfilm.


=== Annet ===
Originalversjonen varer i 2 timer og 24 minutter, men det er også utgitt en utvidet versjon som varer i 2 timer og 44 min.


== Rolleliste ==


== Referanser ==


== Eksterne lenker ==
Offisielt nettsted 
(en) The Hobbit: The Battle of the Five Armies – kategori av bilder, video eller lyd på Commons 
(en) Hobbiten: Femhærerslaget på Internet Movie Database 
(no) Hobbiten: Femhærerslaget hos Filmfront 
(sv) Hobbiten: Femhærerslaget i Svensk Filmdatabas 
(da) Hobbiten: Femhærerslaget i Danmark Nationale Filminstitut 
(fr) Hobbiten: Femhærerslaget på Allociné 
(nl) Hobbiten: Femhærerslaget på MovieMeter 
(en) Hobbiten: Femhærerslaget på AllMovie 
(en) Hobbiten: Femhærerslaget på Turner Classic Movies 
(en) Hobbiten: Femhærerslaget på Rotten Tomatoes 
(en) Hobbiten: Femhærerslaget på Metacritic
Hans Petter Moland

Hans Petter Moland (født i 17. oktober 1955) er en norsk filmregissør. 
Han lagde sin første spillefilm, Secondløitnanten i 1993. Deretter fulgte Kjærlighetens kjøtere i 1995 og Aberdeen i 2000. Moland bidro også som regissør og fikk flere priser for den ene av kortfilmene som utgjorde Folk flest bor i Kina i 2002, før han gikk igang med The Beautiful Country i 2004. Før han gikk til filmen hadde han en lang karriere med en rekke reklamefilmer.
Hans Petter Moland vant Amandaprisen for beste norske film i 1996 med filmen Kjærlighetens kjøtere og mottok Aamotstatuetten i 2010.


== Filmografi ==
Regi1993 - Secondløitnanten
1995 - Kjærlighetens kjøtere
2000 - Aberdeen
2002 - Folk flest bor i Kina
2004 - The Beautiful Country
2006 - Gymnaslærer Pedersen
2010 - En ganske snill mann
2012 - Når boblene brister
2014 - Kraftidioten
2016 - Flaskepost fra P
2019 - Cold Pursuit
2019 - Ut og stjæle hesterManus1993 - Secondløitnanten
1995 - Kjærlighetens kjøtere
2000 - Aberdeen
2006 - Gymnaslærer Pedersen
2019 - Ut og stjæle hester


== Priser og nominasjoner ==
Filmen Secondløitnanten vant Sølvklumpen 1994 i klassen beste norske kinofilm
Filmen Kjærlighetens kjøtere vant Amandaprisen 1996 i klassen beste norske kinofilm
Arne Skouens Ærespris 2000
Filmen Aberdeen nominert til Amandaprisen 2001 i klassen beste norske spillefilm
Kanonprisen 2004 i klassen beste regi for The Beautiful Country
Filmen The Beautiful Country nominert til Amandaprisen 2004 i klassen årets norske kinofilm
Aamot-statuetten 2010
Filmkritikerprisen 2011 for En ganske snill mann
Amandaprisen 2019 for Ut og stjæle hester
Vant klassen i klassen beste regi
Nominert i klassen beste filmmanus
Filmen vant totalt fem kategorier og ble nominert i totalt elleve kategorier


== Referanser ==


== Eksterne lenker ==
(en) Hans Petter Moland på Internet Movie Database 
(sv) Hans Petter Moland i Svensk Filmdatabas 
(da) Hans Petter Moland på Filmdatabasen 
(da) Hans Petter Moland på danskefilm.dk 
(da) Hans Petter Moland på danskfilmogtv.dk 
(da) Hans Petter Moland på Scope 
(fr) Hans Petter Moland på Allociné 
(en) Hans Petter Moland på AllMovie 
(en) Hans Petter Moland hos The Movie Database 
Profil på Filmweb.no